als_Latn dik_Latn sag_Latn
Asport – Klubi i Udinezes ka konfirmuar që i është dhënë “drita jeshile” nga këshilli i bashkisë së qytetit për ndërtimin stadiumit të ri, i cili do zëvendësojë stadiumin aktual “Friuli”.
Lajmi nuk vjen si surprizë, dhe konfirmimi i tij u duk thjeshtë një formalitet, pasi klubi i Udinezes ishte e vetmja njësi ligjore që kishte aplikuar për përvetësimin e stadiumit ekzistues nga bashkia dhe marrjen e licensës për ndërtimin e një stadiumi të ri në vend të “Friulit”.
Bardhezinjtë priten të mbajnë një konferencë për shtyp ditën e hënë, datë 23 korrik, ku do të zbulojnë projektin dhe maketet e stadiumit të ri, puna për ndërtimin e të cilit pritet të fillojë së shpejti. Kështu, Udineze do të bëhej ekipi i dytë në Itali me stadium privat, pas Juventusit.
“Friuli” i vjetër u ndërtua në vitin 1976 dhe ishte një nga stadiumet mikpritëse të ndeshjeve të Kupës së Botës Itali ’90. Kapaciteti i tij është rreth 30.600 spektatorë.
You must be logged in to post a comment Login
als_Latn als_Latn als_Latn als_Latn eng_Latn